
PATVIRTINTA				Šakių rajono savivaldybės mero			2024 m. rugsėjo   d. potvarkiu Nr. MT-


ŠAKIŲ RAJONO SAVIVALDYBĖS POLITINIO (ASMENINIO) PASITIKĖJIMO VALSTYBĖS TARNAUTOJŲ DARBO APMOKĖJIMO SISTEMOS TVARKOS APRAŠAS


I SKYRIUS
BENDROSIOS NUOSTATOS

1. Šakių rajono savivaldybės (toliau – Savivaldybė) politinio (asmeninio) pasitikėjimo valstybės tarnautojų darbo apmokėjimo sistemos tvarkos aprašas (toliau – Tvarkos aprašas) nustato Savivaldybės politinio (asmeninio) pasitikėjimo valstybės tarnautojų (toliau – Valstybės tarnautojai) pareigybių sąraše esančių pareigybių pareiginės algos koeficiento, viršijančio Lietuvos Respublikos valstybės tarnybos įstatymo 1 priede nustatytą minimalų pareiginės algos koeficientą, dydžio nustatymo kriterijus, pagal kuriuos nustatomi didžiausi pareiginės algos koeficientų dydžiai, pareiginės algos koeficientų intervalai konkrečioms pareigybėms, priemokų dydžius ir jų skyrimo tvarką, materialinių pašalpų, vienkartinių piniginių išmokų dydžius ir skyrimo tvarką.
2. Tvarkos aprašas parengtas vadovaujantis Lietuvos Respublikos valstybės tarnybos įstatymu, Lietuvos Respublikos Vyriausybės 2023 m. lapkričio 8 d. nutarimu Nr. 857 ,,Dėl Darbo apmokėjimo sistemos nustatymo rekomendacijų patvirtinimo“.
3. Tvarkos apraše vartojamos sąvokos atitinka Lietuvos Respublikos valstybės tarnybos įstatyme apibrėžtas sąvokas.
4. Šakių rajono savivaldybės politinio (asmeninio) pasitikėjimo valstybės tarnautojų darbo apmokėjimo sistema (toliau – Darbo apmokėjimo sistema) nustatoma vadovaujantis teisinio apibrėžtumo, teisėtų lūkesčių apsaugos ir visokeriopos tarnybos santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, skaidrumo ir viešumo principais.
5. Darbo apmokėjimo sistemą nustato Savivaldybės meras ir paskelbia viešai Savivaldybės interneto svetainėje.

II SKYRIUS
PAREIGYBIŲ LYGINIMO IR PAREIGINĖS ALGOS KOEFICIENTO DYDŽIO NUSTATYMO KRITERIJAI

[bookmark: textas][bookmark: part_e0675e12a23948898d467425b7967749][bookmark: part_6a8965e957fb4303bfb897cca6ec0297]6. Lyginant pareigybes ir nustatant pareigybių sąraše esančių pareigybių didžiausius pareiginės algos koeficientų dydžius, viršijančius Lietuvos Respublikos valstybės tarnybos įstatymo 1 priede nustatytus minimalius pareiginės algos koeficientus, taikomi pareigybių lyginimo ir pareiginės algos koeficiento dydžio nustatymo kriterijai:
6.1. veiklos sudėtingumo – kriterijus, apibrėžiantis gebėjimą atlikti tam tikro sudėtingumo (lygio, apimties) užduotis;
[bookmark: part_7dd26e2716be44faa7264f5635fb5c89]6.2. atsakomybės lygio – kriterijus, apibrėžiantis pareigybės faktinį atsakomybės lygį už laukiamą rezultatą;
[bookmark: part_6885e15236714074942c6f48af4dccad]6.3. pareigybės pakeičiamumo – kriterijus, apibrėžiantis pareigybės kompetencijų specifiškumą, kai specifinės kvalifikacijos ir specifinių kompetencijų reikalingoje pareigybėje gali būti sudėtinga greitai pakeisti valstybės tarnautoją, o net laikinai neužimta tokia pareigybė gali turėti neigiamos įtakos įstaigos siekiamiems tikslams;
6.4. išsilavinimo – kriterijus, apibrėžiantis pareigybei reikalingą tam tikro lygio išsilavinimo būtinumą;
6.5. darbo patirties – kriterijus, apibrėžiantis pareigybės specifiškumą, kai tinkamai atlikti darbą reikalinga atitinkamų profesinių įgūdžių taikymo patirtis;
[bookmark: part_7f4f4db2878c4a81b9fd01b5511e9682]6.6. žinojimo ir žinių sudėtingumo – kriterijus, apibrėžiantis, ką užimant pareigybę būtina žinoti ir mokėti, kad darbas būtų atliktas sėkmingai (specialybės žinios ir įgūdžiai, kuriuos būtina įgyti per mokymąsi ar praktiką);
[bookmark: part_1002089047c14155af801488652df117]6.7. problemų sprendimo – kriterijus, apibrėžiantis savarankiškumo lygį, reikalingą problemoms nustatyti, išanalizuoti ir išspręsti;
6.8. papildomų įgūdžių ar svarbių einamoms pareigoms gebėjimų turėjimas – pareigybei reikalingi papildomi įgūdžiai ar gebėjimai (pvz., užsienio kalbos mokėjimas ir pan.).
[bookmark: part_bb7e09a469c1431493d9cf6616f92b7c]7. Valstybės tarnautojo pareiginės algos minimalus koeficientas negali būti mažesnis nei nustatytas Valstybės tarnybos įstatymo 1 priede. Savivaldybės mero priimamų politinio (asmeninio) pasitikėjimo valstybės tarnautojų pareiginės algos maksimalus koeficientas negali viršyti Savivaldybės mero pareiginės algos koeficiento.
8. Išimtiniais atvejais, kai yra būtinybė ir kai išskirtinių kompetencijų Valstybės tarnautojų (pvz., pareigybė, susijusi su itin siaurų, specifinių kompetencijų, žinių turėjimu) pasiūla darbo rinkoje yra itin ribota, nustatant Darbo apmokėjimo sistemą, galimas nukrypimas nuo pareiginės algos koeficiento dydžio nustatymo kriterijų, nusistatytų pareiginių algų nustatymo taisyklių ir pareigybių grupių hierarchinės struktūros vientisumo. Tokioms pareigybėms galėtų būti nustatomas iki 100 procentų didesnis maksimalus pareiginės algos koeficientas, nei pagal pareiginės algos koeficiento dydžio nustatymo kriterijus apskaičiuotas didžiausias šios pareigybės pareiginės algos koeficiento dydis, tačiau ne didesnis nei Savivaldybės mero pareiginės algos koeficientas.
 

III SKYRIUS
PRIEMOKOS, SKATINIMAS IR APDOVANOJIMAS

9. Priemokos Valstybės tarnautojams skiriamos:
9.1. už pavadavimą, kai raštu pavedama laikinai atlikti kito Valstybės tarnautojo pareigybei nustatytas funkcijas:
9.2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos;
9.3. už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.
10. Kiekviena Tvarkos aprašo 9 punkte nurodyta priemoka negali būti mažesnė kaip 10 procentų pareiginės algos.
11. Nustatomų priemokų sumos dydis negali viršyti 80 procentų pareiginės algos.
12. Valstybės tarnautojui gali būti skatinami šiomis skatinimo priemonėmis:
[bookmark: bookmark=id.2et92p0]12.1. padėka;
12.2. nuo 1 iki 2 pareiginių algų dydžio pinigine išmoka už asmeninį išskirtinį indėlį įgyvendinant Savivaldybės administracijai nustatytus tikslus arba pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
12.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką.
12.4. vienkartine pinigine išmoka Vyriausybės nustatyta tvarka;
12.5. finansuojant kvalifikacijos tobulinimą ne didesne kaip valstybės tarnautojo vienos pareiginės algos dydžio suma per metus.
13. Vienkartinė piniginė išmoka gali būti skiriama ne daugiau kaip kartą per metus ir negali viršyti 100 procentų nustatytosios valstybės tarnautojo ar darbuotojo pareiginės algos dydžio. 
14. Vienkartinės piniginės išmokos Valstybės tarnautojams ar darbuotojams mokamos iš Savivaldybės sutaupytų darbo užmokesčio lėšų.
15. Skiriant vienkartinę piniginę išmoką, įvertinami Valstybės tarnybos įstatymo 22 straipsnio 3 dalyje nurodytas atvejis. 
16. Valstybės tarnautojai, tiesiogiai dalyvavę išaiškinant (ištiriant) nusikaltimus ir kitus teisės pažeidimus, kuriais padaryta (galėjo būti padaryta) turtinė žala valstybei, gali būti skatinami vadovaujantis Lietuvos Respublikos Vyriausybės 2002 m. spalio 4 d. nutarimu Nr. 1575 „Dėl Pareigūnų ir valstybės tarnautojų, tiesiogiai dalyvavusių išaiškinant (ištiriant) nusikaltimus ir kitus teisės pažeidimus, kuriais padaryta (galėjo būti padaryta) turtinė žala valstybei, skatinimo tvarkos aprašo patvirtinimo“.
17. Valstybės tarnautojui gali būti taikomos kitos valstybės ar savivaldybės institucijoje ar įstaigoje nustatytos skatinimo priemonės, nurodytos šio potvarkio priede.
18. Sprendimą dėl priemokų skyrimo, Valstybės tarnautojų skatinimo, dėl vienkartinės piniginės išmokos skyrimo priima Savivaldybės meras.


IV SKYRIUS
MATERIALINES PAŠALPOS IR KITOS GARANTIJOS

[bookmark: _Hlk157160431]19. Valstybės tarnautojams, kurių materialinė būklė sunki dėl jų pačių ligos, jų šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), partnerio, sugyventinio, taip pat išlaikytinių, kurių globėjais ar rūpintojais įstatymų nustatyta tvarka yra paskirti Valstybės tarnautojai, ligos ar mirties, stichinės nelaimės ar turto netekimo, jeigu per 1 vienerius metus nuo faktinių aplinkybių atsiradimo, yra pateikti šių Valstybės tarnautojų rašytiniai prašymai ir atitinkamą aplinkybę patvirtinantys dokumentai, gali būti skiriama materialinė pašalpa:
19.1. mirus Valstybės tarnautojo tėvams (įtėviams) – 1 minimalios mėnesinės algos dydžio pašalpa;
19.2. mirus Valstybės tarnautojo (įvaikiams), sutuoktiniui, partneriui, sugyventiniui– 2 minimalių mėnesinių algų dydžio pašalpa;
19.3. mirus Valstybės tarnautojui – 3 minimalių mėnesinių algų dydžio pašalpa darbuotojo sutuoktiniui, vaikams, (įvaikiams), tėvams (įtėviams) arba asmenims, patiriantiems laidojimo išlaidas;
19.4. Valstybės tarnautojo, jo šeimos narių ligos, stichinės nelaimės ar turto netekimo atveju – iki 3 minimaliųjų mėnesinių algų dydžio pašalpa.  
20. Materialinę pašalpą 19 punkte, 19.1–19.4 papunkčiuose numatytais atvejais skiria Savivaldybės meras. 
21. Valstybės tarnautojams, turintiems ne didesnį kaip 40 darbo dienų atostogų likutį, gavus Savivaldybės mero rašytinį (įskaitant gautą elektroninių ryšių priemonėmis) sutikimą, prieš tai prašymą suderinus su personalo administravimo funkcijas Savivaldybės administracijoje vykdančiu darbuotoju, garantuojamos einamos pareigos (darbo santykiai) bei vidutinis darbo užmokestis išvykti iki 5 darbo dienų einamaisiais metais į sveikatos priežiūros įstaigą. Savivaldybės meras svarstydamas (tenkindamas) tokio pobūdžio prašymą pasilieka teisę iš Valstybės tarnautojo reikalauti pateikti vykimą į gydymo įstaigą pagrindžiančius dokumentus. 
[bookmark: part_fa56fe02bc22473d9bf7809c51d208d8][bookmark: part_d8be92757e26452e90b961d0f4842165]

V SKYRIUS
BAIGIAMOSIOS NUOSTATOS

22. Savivaldybės administracijoje sudaroma darbo grupė (toliau – Darbo grupė), kuri organizuoja ir koordinuoja Darbo apmokėjimo sistemos parengimą ir tobulinimą.
23. Pareiginės algos koeficientų intervalų peržiūrėjimo ir pakeitimo poreikis vertinamas pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, Savivaldybės administracijos darbo užmokesčio fondui bei priskirtoms funkcijoms.
24. Įsigaliojus Lietuvos Respublikos valstybės tarnybos įstatymo Nr. VIII-1316 naujai redakcijai, Valstybės tarnautojų pareiginės algos koeficientai perskaičiuojami valstybės tarnautojo iki šio įstatymo įsigaliojimo gautą pareiginę algą padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Apskaičiuotas pareiginės algos koeficientas apvalinamas iki šimtųjų dalių darbuotojo naudai. Jeigu skaitmuo po paskutinio skaitmens, iki kurio apvalinama, yra didesnis už 0, prie paskutinio skaitmens pridedamas vienetas.

